Read Also: గీతా మాధురే బిగ్ బాస్ విన్నర్.. టాప్ 3లో కౌశల్‌కి దక్కని స్థానం
సామ్రాట్‌ గురించి చెబుతూ.. హౌస్‌లో అందరి అభిమానం పొందారు. కొందరితో బంధాలు ఏర్పరుచుకుని తీపి జ్ఞాపకాలను మిగుల్చుకున్నారు. అంటూ తేజస్వీ, సామ్రాట్‌ల బంధం గురించి బిగ్‌బాస్ చెప్పాడు. ఏవీ అనంతరం సామ్రాట్ ఈ విషయాన్ని హౌస్‌మేట్స్‌కు వివరిస్తూ.. ‘‘తేజస్వీతో లవ్ స్టోరీ చూపించాడు’’ అనగానే.. గీత కలుగజేసుకుని ‘‘లవ్ కాదు’’ అని సరిదిద్దే ప్రయత్నం చేసింది. దీంతో సామ్రాట్ స్పందిస్తూ.. ‘‘అంటే బిగ్‌బాస్ లవ్‌స్టోరీలా చూపించాడు’’ అని తెలిపాడు.
Read Also: బిగ్ బాస్ సీజన్ 2 అన్ని ఎపిసోడ్‌ల పూర్తి సమాచారం ఒక్క క్లిక్‌తో
తనీష్ గురించి బిగ్‌బాస్ చెబుతూ.. ‘‘తనీష్ మీకు హస్‌లో ఎంటర్ కాగానే యాంగ్రీ యంగ్ మ్యాన్ అనే పేరు వచ్చింది. కానీ, ప్రేక్షకులకు మీరు వాత్సల్యం, సంరక్షించే ఇంటి సభ్యుడిలా కనిపించారు. మొదటి నుంచి మీకు కొన్ని బంధాలు ఏర్పడ్డాయి. అవి ఎలాంటివంటే.. స్నేహానికి ఉత్తమమైన ఉదాహరణగా నిలుస్తాయి. స్నేహానికి కట్టుబడి ఉండటం ఈ ఇంట్లో ఇంకెవరికీ తెలీదేమో. బయట ఎంతో సులువుగా వాగ్విదాలకు దిగే తనీష్.. లోపల ఎంతో ప్రేమను పంచేవ్యక్తి అని బిగ్‌బాస్ గమనించారు’’ అంటూ తనీష్ ఏవీని చూపించారు. ఈ సందర్భంగా తనీష్ భావోద్వేగానికి గురయ్యాడు. ఓ టాస్క్‌లో సామ్రాట్‌ను నామినేషన్ నుంచి గట్టెక్కించేందుకు రంగు నీటిలో ముంచిన తన ఫేవరెట్ జాకెట్‌ను తీసుకెళ్లమని బిగ్‌బాస్ చెప్పాడు. అనంతరం హౌస్‌మేట్స్‌తో మాట్లాడుతూ.. తనకు బిగ్‌బాస్ హౌస్‌లోనే ఉండిపోవాలని అనిపించిందని తెలిపాడు.
దీప్తితో కౌశల్ చలోక్తులు: బిగ్‌బాస్ ముగింపు దశలోనూ కౌశల్ తన గేమ్ అమలు చేస్తున్నట్లే కనిపించింది. దీప్తి తప్పులు ఎత్తి చూపేందుకు కౌశల్.. ఆమె టాస్క్‌ల్లో ఎలా వ్యవహరించేదో చెప్పడం ప్రారంభించాడు. ‘‘మీరు టాస్క్‌లు ఆడుతున్నప్పుడు డిఫెన్స్ లాయర్‌లా కనిపించేవారు. టాస్కుల్లో అటాక్ మోడ్‌లో కాకుండా డిఫెన్స్ మోడ్‌లో ఉండేవారు. నేను మిమ్మల్ని ప్రోత్సహించడంతో మీరు అటాక్ మోడ్‌లోకి వచ్చారు’’ అని కౌశల్ అన్నాడు. దీప్తి స్పందిస్తూ.. ‘‘మీరు అలా అనుకోవడంలో తప్పు లేదు. కానీ, మీ వల్ల నేను మారాను అనుకోవడం పొరపాటు. నాలా నా గేమ్ ఆడాను’’ అని దీప్తి సమాధానం ఇచ్చింది.
ఆ తర్వాత బిగ్‌బాస్ నిర్వహించిన ఓ కమర్షియల్ టాస్క్‌లో గీత, కౌశల్ విజేతలయ్యారు. అనంతరం దీప్తి పాట పాడుతుంటే.. దయచేసి ఆపాలంటూ కౌశల్ రిక్వెస్ట్ చేసుకోవడం నవ్వులు పూయించింది. మీరు పాడే ముందు నాకు ఓ మాట చెబితే బయటకు వెళ్తాను అని కౌశల్ అన్నాడు. అదేమీ పట్టించుకోకుండా దీప్తీ ఊగుతూ పాట పాడటాన్ని చూసిన తనీష్ స్పందిస్తూ.. ‘‘పాట పాడితే చాలు.. ఊగక్కర్లేదు’’ అన్నాడు. ఇంతలో కౌశల్ కలుగజేసుకుని ‘‘ఆమె అంతే, ఏదైనా ఊగుతూనే చేస్తారు’’ అనడంతో మరోసారి నవ్వులు విరిశాయి.
ఇంట్లోకి పాత హౌస్‌మేట్స్..: శుక్రవారం ప్రసారం కానున్న 111 ఎపిసోడ్‌లో బిగ్‌బాస్ హౌస్‌మేట్స్ అంతా హౌస్‌లోకి రానున్నారు. ఐదుగురు ఫైనలిస్టులతో సరదాగా గడపనున్నారు.